Notre Dame: Kortsluiting het moontlik brand veroorsaak | Netwerk24
Dit is moontlik dat die brand in die Notre Dame-katedraal in Parys, Frankryk, deur 'n elektriese kortsluiting veroorsaak is.
Ondersoekers is steeds besig om die oorsaak van die brand te bepaal en ondersoek alle moontlikhede, maar die elektriese kortsluiting word intens ondersoek, berig CNN.
Daar is reeds 40 personeellede van die katedraal ondervra.
Benewens die onderhoude, het die vervolgingskantoor Woensdag gesê forensiese spanne kon daarin slaag om toegang tot die toneel te kry om met inspeksies te begin.
Geen enkele teken van brandstigting is nog gekry nie.
Hoewel daar restourasiewerk aan die spitstoring gedoen is, was nie een van die kontrakteurs se mense op die toneel toe die brand ontstaan het nie, berig msn.com.